د افغانی سرې میاشتې له لوری د ننګرهار په روداتو، مومند درې او جلال آباد ښار اړوند سیمو کې د سیلاب ځپلو سروې پیل شوه. نن پنجشنبه د روان ۱۴۴۵ سپوږمیز کال د صفر المظفر د میاشتې په ۲۲مه نېټه د ننګرهار ولایت په روداتو، مومند درې او جلال آباد ښار اړوند سیمو کې د افغانی سرې میاشتې له لوری د ۱۸۰ سیلاب ځپلو کورنیو سروې پیل شوه. په تېرو دوه میاشتو کې د ورښتونو له امله د ننګرهار ولایت په روداتو او مومند درې ولسوالیو او جلال آباد ښار اړوند سیمو کې باران او سیلابونو یو شمېر هېوادوالو ته زیانونه اړلی وو، چې افغانی سرې میاشتې یې د لاسنیوی په موخه نن پنجشنبه سروې پیل کړه. د یادولو وړ ده، چې څو ورځې وړاندې د ننګرهار په حصارک، هسکه مېنه او غنی خېلو ولسوالۍ کې هم د ۱۸۰ سیلاب ځپلو کورنیو سروې تر سره شوې وه.